Cispadanska Republika
<s>Cispadanska Republika (talijanski: Repubblica Cispadana) bila je kratkotrajna satelitska država Prve Francuske Republike u Sjevernoj Italiji, koje je egzistirala od 1796. do 1797..</s>

<s>Republiku je formirao general Napoleon Bonaparte u junu 1797. na osvojenim teritorijima sa centrom u dolini rijeke Po.</s>

<s>Historija</s>

<s>U oktobru 1796. održan je kongres u Modeni iz koje je dotadašnji vladar vojvoda Ercole III., pobjegao u Veneciju, pred francuskim trupama.</s><s>Na kongresu su sudjelovali predstavnici iz; Modene, Bologne, Ferrare i Reggio Emilie.</s><s>Kongres je neslužbeno organizirao Napoleon Bonaparte, čija je vojska zauzela Sjevernu Italiju početkom godine, on trebao riješiti situaciju u Italiji i regrutirati nove vojnike za ofenzivu na Habsburšku Austriju.</s>

<s>Kongres je proglasio da će te četiri pokrajine formirati Cispadansku Republiku i pozvao ostalo talijansko stanovništvo da mu se pridruži.</s><s>Osnovana je građanska straža sastavljena od konjice i artiljerije.</s><s>Na sastanku održanom 7. januara 1797. u Reggio Emiliji- kongres je odlučio formirati vladu.</s>

<s>Na kongresu je usvojena prva Zastava Italije, trobojnica, koja je u sredini imala amblem, tobolac sa četiri strijele kao simbol četiri provincije osnivača.</s>

<s>Prema svom Ustavu Republikom je vladao Direktorij formiran po francuskom modelu.</s><s>Republika je imala je dvodomni parlament, donji od 60 i gornji od 30 poslanika, administrativno je bila je podijeljena na departmane i općine.</s>

<s>Republika je formalno potvrđena francusko-austrijskim Mirom u Campo Formiju 17. oktobra 1797.</s>

<s>Iako je Cisalpinska Republika imala ustav i vladu i bila formalno nezavisna, čak je imala i ambasadu u Parizu, zapravo je zavisila o francuskim trupama i financijskoj pomoći.</s>

<s>Cispadanska Republika se 9. jula 1797. ujedinila s Transpadanskom Republikom u 
Cisalpinsku Republiku.</s>

<s>Cisalpinska Republika je rekonstituirana 1801. kao Republika Italija sa Napoleonom kao predsjednikom 
Direktorija, a potpuno je prestala egzistirati 1805. formiranjem Kraljevine Italije.</s>

<s>Povezano 
 Ferrara
 Dinastija Este</s>

<s>Izvori</s>

<s>Vanjske veze</s>

<s>Cisalpine Republic (na portalu Encyclopaedia Britannica)</s>

<s>Napoleonski ratovi
Historija Italije po periodima
Novovjekovne države
Bivše države u Evropi
Kratkotrajne države</s>

